Pandžširo slėnis

Pandžširo slėnis (puštūnų ir dari k. درهٔ پنجشير – Dare-ye Panjšēr; pažodžiui penkių liūtų slėnis) – slėnis šiaurės vidurio Afganistane, apie 150 km į šiaurę nuo šalies sostinės Kabulo, netoliese Hindukušo kalnų grandinės. Slėnį kerta Pandžširo upė. 

Šiame slėnyje gyvena daugiau nei 100 000 žmonių, etninių tadžikų koncentracija didžiausia visoje šalyje. 2004 m. balandį slėnis tapo naujos Pandžširo provincijos branduoliu (iki tol priklausė Parvano provincijai). Slėnis pasiekiamas tik pro siaurą tarpeklį.

 Istorija 
XIX a. į Pandžširo slėnį nesėkmingai bandė įsiskverbti Britų imperijos pajėgos.The Taliban haven't captured all of Afghanistan yet. One province has vowed to resist. CNN. Nuoroda tikrinta 2021-09-04.

Mėgindama užimti Pandžširo slėnį, 1980–1985 m. Sovietų Sąjunga surengė mažiausiai devynias stambias karines kampanijas. Sovietams sėkmingai priešinosi Achmado Šacho Masudo pajėgos.

Nuo 1996 m. kariniai veiksmai atsinaujino – šįsyk Masudo pajėgos kovojo su Talibanu (kaip Šiaurės Aljanso dalis). Pandžširo slėnio Talibanui taip ir nepavyko užimti iki pat 2001 m. JAV invazijos.Explainer: Panjshir – Afghanistan’s valley of resistance. Aljazeera. Nuoroda tikrinta 2021-09-04.

Praėjus 20 metų, Afganistaną paliko JAV ir NATO pajėgos, o Talibanas per trumpą laiką užėmė 33 iš 34 Afganistano provincijų, per tą laiką nepavyko užimti tik Pandžširo. 2021 m. rugsėjo 6 d. Talibanas paskelbė visiškai kontroliuojąs Pandžširą, tačiau Afganistano nacionalinio pasipriešinimo fronto atstovai tai paneigė ir nurodė tęsiantys kovą.„Afghanistan: Competing claims over anti-Taliban stronghold Panjshir“. BBC. Nuoroda tikrinta 2021-09-06.

 Išnašos 

Kategorija:Azijos slėniai
Kategorija:Afganistano geografija